
Здравейте,


Имам следния въпрос:


Съсобственик съм на имот с къща на 2 етажа.  

Първия етаж е моя собственост , втория на съседите , закупен неотдавна.  

Към втори етаж на съседите е присъединена открита тераса. Первазите на терасата разрушиха,  

излята бе допълнителна плоча от желязобетон 10 м2 и върху така получената площ  

изградиха масивна пристройка – кухня трапезария 35 м5. с ток , вода и отопление .  

Отделно бе излята втора плоча 8-10 м2 за балкон , към кухнята колоните на която са в моя имот.


Този строеж бе изпълнен без моето съгласие и нот.заверен подпис на страните.


Как да постъпя в този случай?


Благодаря!


 

Право на изграждане на пристройка към къща при съсобственост на имота
=====================================================================

 

Здравейте, 


в случая е приложима цитираната по-долу разпоредба – Чл. 183 от ЗУТ “в съсобствен урегулиран поземлен имот може да се извърши нов строеж, надстрояване или пристрояване от един или повече съсобственици въз основа на договор в нотариална форма с останалите собственици.  

(2) Надстрояване или пристрояване на сграда – етажна собственост, се разрешава въз основа на договор за учредяване на право на надстрояване или пристрояване със собственика на урегулирания поземлен имот в нотариална форма и декларация-съгласие с нотариална заверка на подписите от всички собственици в етажната собственост.”


В този смисъл може да подадете сигнал до главния архитект на общината и до РДНСК за незаконен строеж.


Поздрави,  

адв. Николина Митова  

0898 303092


